Rady pre zmiernenie symptómov silného kašľa, horúčky a bolesti tela
Silný dávivy kašeľ veľa hlienov svalovicu v bruchu s kašla vracanie (problém prijať potravu) horúčka bolesť celého tela čo mi vie aspoň zmierniť syptomi hlavne kašel ten má vyčerpava najviac.
Dobrý deň,
ďakujeme za Vašu otázku.
Liečbe kašľa, ktorý je vlhký a ťažko sa vykašliava, sa v minulosti venovala kolegyňa, ktorej odpoveď Vám prikladám
na tomto odkaze
.
Na zmierne bolesti a horúčky je možné užívať lieky s účinnou látkou paracetamol, ibuprofén, alebo kyselina acetylsalicylová.
Paracetamol
(Paralen, Panadol Novum) sa podáva v dávke 500 mg (u osôb nad 60 kg 1000 mg - 2 tablety) maximálne 4 x denne (s odstupom 6 hodín). Nesmie byť prekročená maximálna denná dávka 4g paracetamolu / deň. Ak sa objaví horúčka skôr ako je vhodné podať opätovnú dávku paracetamolu, je možné najskôr po 4 hodinách od jeho užitia podať liek s obsahom
ibuprofénu
(Ibalgin, Brufen a pod.) alebo
kyseliny acetylsalicylovej
(Aspirin, Acylpyrin).
V prípade lahšej formy vracania je postačujúce doplniť stratené tekutiny a minerály napríklad formou
rehydratačného roztoku
. Ak je však vracanie intenzívne (opakujúce sa niekoľkokrát denne), je potrebné sa obrátiť na lekára. Lekársku pomoc je potrebné vyhľadať taktiež pri pretrvávaní príznakov viac ako 72 hodín.
Prajem skoré uzdravenie.
S pozdravom
PharmDr. Veronika Kiabová